stanford-oval/wikipedia huggingface dataset:
Rollin

| ”Rollin” Calvin Harris ft>  Future & Khalid |
| --- | --- | --- |

Singlen tiedot
 Albumilta: Funk Wav Bounces Vol. 1
 Äänitetty : 2016-17; God's Eyes (Los Angeles, KA), 11th Street (Atlanta, GA)
 Julkaistu: 12. toukokuuta 2017
 Formaatti: digitaalinen lataus, suoratoisto
 Tuottaja(t): Calvin Harris
 Tyylilaji: synthfunk
 Kesto: 04.33
 Levy-yhtiö: Sony Music
Calvin Harrisin muut singlet
| ”Heatstroke” 2017 | ”Rollin” 2017 | ”Feels” 2017 |
Future muut julkaisut
| ”Mask Off” 2017 | ”Rollin” 2017 | ”Pie” 2017 |
Khalidin muut julkaisut
| ”1-800-273-8255” 2017 | ”Rollin” 2017 | ”Young Dumb & Broke” 2017 |
Rollin on skotlantilaisen DJ-tuottaja Calvin Harrisin kappale, jolla vierailevat myös yhdysvaltalaisräppäri Future sekä yhdysvaltalaislaulaja Khalid. Sen julkaisi Sony Music Harrisin viidennen, Funk Wav Bounces Vol. 1-studioalbumin kolmantena singlenä 12. toukokuuta 2017. Kappaleen ovat sanoittaneet kaikki kolme sen esittäjää, joista Harris myös tuotti sen.
"Rollin" oli kaupallisesti kohtalainen menestys, sen päästyä singlelistan kolmenkymmenen parhaan joukkoon Irlannissa ja Skotlannissa sekä neljänkymmenen parhaan joukkoon Australiassa, Kanadassa, Portugalissa, Ranskassa, ja Uudessa-Seelannissa.
Käännös suomeksi
Resande Man

| Resande Man |
| --- | --- |


Aluksen vaiheet
Loppuvaihe:  upposi 27. marraskuuta 1660 Tukholman saaristossa
Tekniset tiedot
Pituus:  25
Leveys:  7
Resande Man oli ruotsalainen kruunulle kuulunut sotalaiva, joka upposi vuonna 1660 Tukholman saaristossa Vikstenin luona Älvsnabbenin ja Landsortin välillä.
Laiva oli matkalla Puolaan lastinaan kultaa, rahaa ja jalokiviä, joilla oli tarkoitus taivutella Puolaa liittoutumaan Ruotsin kanssa Venäjää vastaan.
Laivan mukana hukkui 38 miehistön jäsentä. 26 pelastui, ja heidän antamiensa tietojen perusteella laiva löydettiin. Vuosi uppoamisen jälkeen hylystä nostettiin 22 kanuunaa ja osa arvotavarasta.
Hylkyä ei sen jälkeen enää etsinnöissä löytynyt, ennen kuin keväällä 2012 ruotsalainen meriarkeologinen yhdistys ilmoitti todennäköisesti löytäneensä sen. Hylky on samanpituinen, ja siitä puuttuu päämasto, kuten oli aikanaan ilmoitettukin. Muita sotalaivojen uppoamisia paikalla ei tiedetä tapahtuneen.
Aiheesta muualla

Kan ha hittat Sveriges Radio uutinen 30.5.2012 (ruotsiksi)
Brakfynd kan vara legendariskt skepp, Svenska dagbladet uutinen 30.5.2012) (ruotsiksi)
Resande Man (ruotsiksi)
Resveratroli

| trans-resveratroli |
| --- | --- |


Tunnisteet
IUPAC-nimi:  5-[(E)-2-(4-hydroksifenyyli)etenyyli]bentseeni-1,3-dioli 
CAS-numero:  501-36-0
PubChem CID:  445154
SMILES:  C1=CC(=CC=C1C=CC2=CC(=CC(=C2)O)O)O
Ominaisuudet
Molekyylikaava:  C14H12O3
Moolimassa:  228,25 g/mol
Sulamispiste:  261–263 °C
Resveratroli eli trans-3,5,4’-trihydroksistilbeeni on useissa kasveissa esiintyvä fenoliyhdiste, jota markkinoidaan myös ravintolisänä. Sillä uskotaan olevan lukuisia terveysvaikutuksia, kuten syöpää, virustauteja, vanhenemista ja tulehdusta ehkäiseviä sekä hermosoluja suojaavia vaikutuksia. Resveratrolia on löydetty erityisesti punaisista ja sinisistä viinirypäleistä, sekä viininlehdestä ja karpaloista. Ranskalaisten huomattavan alhaisen sydän- ja verisuonitautiesiintyvyyden on selitetty johtuvan heidän runsaasta punaviinin kulutuksestaan, sillä he saavat siitä resveratrolia. Erään tutkimuksen mukaan resveratroli suojaa diabetekselta ja liikapainolta aktivoimalla aineenvaihdunnan säätelyyn vaikuttavaa Sirt1-geeniä. Resveratroli on myös fytoaleksiini, joka suojaa kasveja useiden eri sienipatogeenien hyökkäyksiltä.[lähde? ]
Resveratrolin kemiallinen kaava on C14H12O3, moolimassa 228,25 g/mol ja CAS-numero 501-36-0 (trans-resveratroli), 61434-67-1 (cis-resveratroli).
Terveysvaikutukset

Resveratroli on lisännyt koe-eläintutkimuksissa muun muassa hiirten, kalojen ja matojen elinikää. Lisäksi sen on havaittu häiritsevän syöpäsolujen kasvua soluviljelmissä. Kahden satunnaistetun vuoden pituisen plasebokontrolloidun ihmiskokeen tuloksena oli, että 8 milligramman päivittäinen resveratrolilisä vähensi tulehdusta ja paransi verisuoniterveyttä sekä sydänpotilailla että sydäntaudin riskiryhmään kuuluvilla. Eläinkokeista puolestaan on saatu viitteitä siitä, että resveratrolilla voisi olla aivoterveyttä edistävää vaikutusta. Aihetta on tutkittu kuitenkin vasta vähän ihmisillä. Satunnaistetuissa tutkimuksissa on havaittu, että resveratroli parantaa kakkostyypin diabeetikoiden sokeri- ja rasva-aineenvaihduntaa. Eräässä kokeessa resveratrolia nauttineiden hiirten painonkasvu pysähtyi ja enemmän nauttineiden paino aleni.
Vuosina 2008, 2011 ja 2013 tehdyissä hiiri- ja rottakokeissa havaittiin verensokerin laskua, inflammaation vähenemistä sekä telomeerien aktiivisuuden lisääntymistä ja pitenemistä. Elinikä ei kuitenkaan pidentynyt hoikilla ja geneettisesti normaaleilla hiirillä tai rotilla.
Vuonna 2015 havaittiin hiirillä tehdyissä kokeissa, että jo kahden punaviinilasillisen sisältämä määrä resveratrolia käynnistää solujen DNA-vaurioita korjaavan toiminnan aktivoiden samalla kasvainten kasvua hillitsevän ja nisäkkäiden pitkäikäisyyttä edistävien proteiinien toimintaa. Vanhenemisen hidastuminen liittyy Sirt1-proteiinin toimintaan.  Toisaalta monissa tutkimuksissa ei ole havaittu koe-eliöiden eliniän pitenemistä.
Tutkimusten manipulointi

Connecticutin yliopiston sisäisessä tarkastuksessa ilmeni vuonna 2012, että kirurgian professori Dipak Das oli väärentänyt 145 tutkimusjulkaisun tuloksia, jotka koskivat viininjuonnin terveysvaikutuksia.
Trans-resveratrolin lähteet

Trans-resveratrolin pitoisuudet yhden lajikkeen punaviinissä vaihtelevat suuresti lajikkeiden välillä. Korkein keskimääräinen trans-resveratrolipitoisuus oli Ranskassa kasvatetuissa Pinot Noirista valmistetuissa viineissä, kun taas espanjalaisista ja italialaisista Pinot Noirista valmistetuissa viineissä trans-resveratrolia oli toiseksi korkein. Alhaisin keskimääräinen trans-resveratrolipitoisuus havaittiin Yhdysvalloissa kasvatetusta Zinfandel-lajikkeesta valmistetuissa viineissä. Yleisesti ottaen Pinot Noir- ja St. Laurent -lajikkeiden rypäleistä valmistetut viinit osoittivat korkeinta trans-resveratrolipitoisuutta.
Aiheesta muualla

trans-Resveratrol (501-36-0) Review of Toxicological Literature (englanniksi)
Taste of red wines (englanniksi) (ranskaksi)
Liber Herbarum II: Luettelo resveratrolia sisältävistä kasveista
PubChem: Resveratrol (englanniksi)
Human Metabolome Database: Resveratrol (englanniksi)
Food Component Database (FooDB): trans-resveratrol (englanniksi)
DrugBank: Resveratrol (englanniksi)
KEGG: Resveratrol (englanniksi)
Dr. Duke's Phytochemical and Ethnobotanical Databases: Resveratrol (englanniksi)
Bristol University School of Chemistry, Molecule of the Month: Resveratrol (englanniksi)
Rolf Junghanns

Rolf Junghanns (19. elokuuta 1945 – 11. huhtikuuta 1993) oli saksalainen cembalisti ja pianisti. Hän opiskeli Fritz Neumeyerin johdolla, jonka kanssa hän myös menestyi duossa.
Myöhemmin Junghanns esiintyi oman oppilaansa, Bradford Traceyn kanssa. Hän tuli tunnetuksi varhaisen musiikin tulkitsijana ajanmukaisilla kosketinsoittimilla.
Risteyksessä (albumi)

| Risteyksessä Jonne Aaron |
| --- | --- | --- |

Studioalbumin tiedot
 Äänitetty : Studio Black Ness
 Julkaistu: 31. lokakuuta 2014
 Formaatti: CD, digitaalinen
 Tuottaja(t): Jimmy Westerlund
 Tyylilaji: suomirock
 Levy-yhtiö: Warner Music Finland
Listasijoitukset
  Suomen virallinen lista: 4.
Jonne Aaronin muut julkaisut
| Onnen vuodet 2013 | Risteyksessä 2014 | Tiikerin raidat 2019 |
Singlet albumilta Risteyksessä
 ”Yksin” Julkaistu: 26. syyskuuta 2014  ”Ota mut” Julkaistu: tammikuu 2015  ”Kirosanoja” Julkaistu: kesäkuu 2015  ”Ei tää rakkautta oo” Julkaistu: lokakuu 2015
Risteyksessä on suomalaisen laulajan ja lauluntekijän Jonne Aaronin toinen sooloalbumi, joka julkaistiin 31. lokakuuta 2014. Levyn on tuottanut Jimmy Westerlund.
Jonne Aaronin ensimmäinen sooloalbumi Onnen vuodet otti vaikutteita suomalaisesta iskelmämusiikista. Risteyksessä sen sijaan on paluu Jonne Aaronin suomirock-juurille, koska hän ei halunnut levyttää kahta iskelmäalbumia peräkkäin.. Jonne Aaron vastaa kaikista albumin sävellyksistä ja sanoituksista ”Ei tää rakkautta oo” -kappaletta lukuun ottamatta, jonka on sanoittanut Mariska. Levyn sanoitukset käsittelevät muutosta ja eroa. Aluksi Jonne Aaron koki kappaleiden olevan liian henkilökohtaisia hänen esitettäväkseen, joten osaa tarjottiin Idols-finalisti Tiina Puskalle. Lopulta Jonne Aaron muutti mielensä ja päätti levyttää kappaleet itse. Puska kuitenkin vierailee kappaleella ”Aika vie sut pois”.
Risteyksessä nousi julkaisuviikollaan Suomen virallisen albumilistan neljännelle sijalle, ja se myi kultaa. Yhteensä listaviikkoja levylle kertyi 29.
Albumilta julkaistiin neljä singleä. ”Yksin” nousi neljäksi viikoksi Suomen kaupallisten radiokanavien soitetuimmaksi kappaleeksi, ja se pysyi radiosoittolistalla 36 viikkoa. Kappale nousi myös latauslistan toiselle sijalle ja striimasi kultaa. ”Ota mut” nousi radiosoittolistan sijalle kolme ja striimasi myös kultaa.
Kappaleet

Kaikki san. ja säv. Jonne Aaron, ellei muuta mainittu.
|  |
| --- | --- | --- | --- | --- | --- | --- | --- | --- | --- |
| Nro | Nimi | Säv&san | Kesto |  |  |  |  |  |  |
| 1. | Yksin |  | 4.16 |  |  |  |  |  |  |
| 2. | Ota mut |  | 4.17 |  |  |  |  |  |  |
| 3. | Kirosanoja |  | 4.00 |  |  |  |  |  |  |
| 4. | Risteyksessä |  | 3.54 |  |  |  |  |  |  |
| 5. | Ei tää rakkautta oo | Jonne Aaron, Mariska | 4.11 |  |  |  |  |  |  |
| 6. | Aika vie sut pois (mukana Tiina Puska) |  | 2.42 |  |  |  |  |  |  |
| 7. | Korennonlento |  | 4.30 |  |  |  |  |  |  |
| 8. | Käsi joka sydäntä ruokkii |  | 3.58 |  |  |  |  |  |  |
| 9. | Parempi yksin |  | 4.13 |  |  |  |  |  |  |
| 10. | Kaipaan sua |  | 4.15 |  |  |  |  |  |  |
| 11. | Kaunis kuolee pois |  | 4.35 |  |  |  |  |  |  |
Tekijät

| --- | --- |
 Muusikot Jonne Aaron  Jimmy Westerlund  Jaan Wessman  Janne Kokkonen  Eljas Tikanmäki  Jukka Liimatainen  Tom Diekmeier  Tiina Puska :  Muut Jimmy Westerlund – tuotanto, äänitys, miksaus  Asko Kallonen – A&R  Tom Diekmeier – aputuottaja  Ville Juurikkala – valokuvat, kannet
Arvostelut

Soundi:
V2.fi:
Rolf Johnsson

| Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Mitalit> Maa:   Ruotsi.Miesten voimistelu. Olympialaiset  | Maa:   Ruotsi> Miesten voimistelu. |
| --- | --- | --- | --- |
|  Kultaa | Lontoo 1908 | joukkuekilpailu |  |
Rolf Vilhelm Oscar Johnsson (1. joulukuuta 1889 Tukholma – 3. kesäkuuta 1931 Uppsala) oli ruotsalainen voimistelija. Hän kilpaili vuoden 1908 kesäolympialaisissa Lontoossa ja oli siellä mukana voittamassa kultaa joukkuekilpailussa.
Rolf Klärich

Rolf Klärich vuonna 1961
Rolf Johan Valdemar Klärich (5. marraskuuta 1922 Oulu – 21. tammikuuta 2005 Kauniainen) oli Merijalin omistaja ja toimitusjohtaja ja konsuli, joka toimi ensimmäisenä suomalaisena Rotary International -järjestön korkeimmassa tehtävässä.
Rolf Johan Valdemar Klärichin  vanhemmat olivat toimitusjohtaja Rolf Andreas Klärich ja Olga Helpi ja puoliso vuodesta 1950 Katarina Susanna Heimberg. Klärich tuli ylioppilaaksi  1942 ja valmistui diplomiekonomiksi Svenska handelshögskolanista 1947. Hän toimi Merijalin apulaisjohtajana 1950–1958 ja toimitusjohtajana 1958–1973, jolloin yhtiö myytiin. Merijalin  koko osakekannan Klärich oli ostanut yhtiökumppaninsa kanssa vuonna 1960. Klärich oli Englannin varakonsuli vuodesta 1958 ja konsuli vuodesta 1966. Hän sai Order of the British Empire -arvonimen vuonna 1976 kuningatar Elisabetin Suomen vierailun yhteydessä. Rotary International -järjestön   hallituksen jäsen Klärich oli 1970–1971, varapresidentti 1971–1972 ja presidentti 1980–1981. Sotilasarvoltaan rintamalla 19-vuotiaana vaikeasti haavoittunut Klärich oli reservin ylikersantti (1967).
Rantaperkiön seisake

Rantaperkiön seisake (lyh. Rp, ratakm 184+816) on entinen rautatieliikennepaikka Riihimäki-Tampere-radalla, Tampereella, Rantaperkiön kaupunginosassa.
Seisaketta siirrettiin n. 400 m pohjoisemmaksi 1. maaliskuuta 1980 jolloin tariffikilometrimäärä muuttui.
Aiheesta muualla

Kuvia seisakkeesta Vaunut.org-sivustolla
Richard Wright (jalkapalloilija)

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Richard Ian Wright
Syntymäaika: 5. marraskuuta 1977 (ikä 46)
Syntymäpaikka:  Ipswich, Suffolk, Englanti, Englanti
Pelipaikka: maalivahti
Pituus: 188 cm
Richard Wright (s. 5. marraskuuta 1977 Ipswich) on englantilainen jalkapallomaalivahti, joka edusti urallaan pisimpään Ipswich Townia ja Evertonia ja päätti pelaajauransa vuonna 2016 Manchester Cityn varamaalivahtina. Oikeajalkainen Wright pelasi Englannin jalkapallomaajoukkueessa kaksi ottelua.
Seurajoukkueura

Wright on Ipswich Townin kasvatti. Hän edusti seuraa vuodet 1995-2001 pelaten yhteensä 240 ottelua Valioliigassa ja toiseksi korkeimmalla sarjatasolla. Vuonna 2001 Wright siirtyi Arsenaliin. Hän pelasi seurassa kauden aikana 12 peliä ja voitti urallaan ensimmäistä kertaa Valioliigan. Seuraavat viisi kautta kuluivat Evertonissa, jossa tilille tuli 60 peliä. Kauden 2007–2008 Wright aloitti West Ham Unitedissa mutta siirtyi maaliskuussa 2008 lainasopimuksella ilman ensimmäistäkään liigapeliä West Hamin paidassa Mestaruussarjan Southamptoniin, jossa hän pelasi loppukauden.
Kesällä 2008 Wright palasi takaisin kasvattajaseuraansa Ipswich Towniin, joka pelasi Mestaruussarjassa. Kahden Ipswich-kauden aikana Wright pelasi 58 ottelua. Kauden 2010–2011 hän vietti Sheffield Unitedissa, jossa hän pelasi kaksi mestaruussarjaottelua. Hän palasi jälleen kaudeksi 2011–2012 Ipswichiin. Hän pelasi tuon kauden aikana vain yhden ottelun Mestaruussarjassa. Kesällä 2012 hän siirtyi Preston North Endiin mutta palasi takaisin ilman pelejä kärsittyään koti-ikävästä. Saman vuoden elokuussa Wright siirtyi hallitsevaan valioliigamestariin Manchester Cityyn, joka voitti liigan kaudella 2013–2014 mutta jossa viettämiensä neljän kauden aikana Wright ei pelannut yhtään ottelua.
Pelaajauransa jälkeen Wright on toiminut useiden vuosien ajan Manchester Cityn maalivahtivalmentajana.
Maajoukkueura

Wright on pelannut Englannin maajoukkueessa kaksi ottelua. Debyytti tapahtui harjoitusottelussa Maltaa vastaan vuonna 2000. Samana vuonna hän oli Englannin varamaalivahtina EM-kilpailuissa. Toinen ja viimeisin maaottelu tuli harjoitusottelussa Alankomaita vastaan vuonna 2001.
Käännös suomeksi
Raussila

Raussila on Kouvolan kylä entisen Elimäen kunnan alueella. Se on yksi Kouvolan eteläisimpiä kyliä.
Raussilassa toimii muun muassa Kuntoutumiskoti Raussilan Risteys Oy, Tilatuote Kujala Oy ja Moottorikelkkakerho Lumikissat ry. Raussilan postinumeroalueen (47150 Raussila) väkiluku oli 144 vuonna 2020.
Raussilassa on ollut ennen kauppa, pankki, posti ja koulu. Koululla (nyk. kylätalo) järjestetään vieläkin toimintaa. Kylätaloa on myös remontoitu. 
Raussilasta on 13 kilometriä Elimäen kirkonkylälle ja 9 kilometriä Ruotsinkylään.
Historiaa

Raussilan kylän tonttimaat ovat sijainneet Elimäen itäosassa, Tallusjoen varressa, peltojen ympäröimillä kumpareilla. Vanhimman, alkuperäisen tonttimaan sijaintia ei voida varmuudella paikantaa historiallisen lähdemateriaalin avulla.
Varhaisin maininta Raussilan kylästä on vuodelta 1460, jolloin Elimäen ”kalakäräjillä” määritettiin rajat Raussilan kylän ja Antti Kirvesmiehen välille. Raussilassa oli jo vuonna 1539 16 taloa, ja taloluku kasvoi 22:n 1500-luvun loppuun mennessä. Kylä oli Rahikkalan jälkeen Elimäen toiseksi suurin kylä.
Vanhan kylän alue on edelleen rakennettu ja asuttu. Kylätonteilla on maatilojen talouskeskuksia asuin- ja piharakennuksineen. Rakennuskanta on väljästi sijoittunutta, joten rakennusten välissä ja piha-alueilla on saattanut säilyä myös aikaisempien asutusvaiheiden jäännöksiä.
Raussilasta paloi vuonna 2010 seuratalo. 2011 paloi koulun ulkorakennus jossa oli mm. teknisentyön luokat.
Raimo Nissi

Raimo Nissi ankkuroimassa Suomen suunnistuksen viestin Pohjoismaiseen mestaruuteen v. 1969 Kemiössä. Kuva: Suuri suunnistusteos I.
Raimo Ilmari Nissi (s. 25. elokuuta 1943 Turku) on suomalainen suunnistaja, jonka menestyksekkäimmät vuodet ajoittuivat ajanjaksolle 1963–1972.
Raimo Nissi oli aktiivisuunnistusaikanaan yksi harvoista suomalaisista suunnistuksen Pohjoismaisista mestareista. Nissi voitti nuorten Pohjoismaiden mestaruuden 1963 Karlstadissa voittaen toiseksi tulleen Ruotsin J-O Hagelbergin yli kolmella minuutilla. Samojen PM-kisojen viestissä Nissi saavutti pronssia yhdessä Hannu Haarman ja Pauli Reunamäen kanssa. Vuoden 1969 Pohjoismaisissa mestaruuskilpailuissa Nissi voitti viestimestaruuden yhdessä Tuomo Peltolan, Markku Salmisen ja Matti Mäkisen kanssa. Raimo Nissi edusti Suomea yhteensä kolmissa Pohjoismaiden mestaruuskilpailuissa (1963, 1965 ja 1969) ja yhdeksässä kesä- ja kolmessa hiihtosuunnistusmaaottelussa. Vuonna 1967 Ruotsin rastiviikolla haljennut polvilumpio vaikutti lopulta ratkaisevasti siihen, että Nissin aktiiviura päättyi 1970-luvun alkupuolella.
Raimo Nissi on edustanut suunnistusurallaan suunnistusseura Maarian Mahtia v:sta 1963 ja tätä ennen Ruskon Yritystä (Arkistoitu – Internet Archive). Maarian Mahdin paidassa hän on Jukolan viestissä sijoittunut parhaimmillaan Joutsenossa 1964 sijalle 11. ja Asikkalassa 1967 kuudenneksi. Vuoden 1965 Jukolassa Nissi oli ankkuriosuuden nopein, ja hän on juossut yhteensä 52 Jukolan viestiä v:sta 1963 alkaen.
Raimo Nissi teki pitkän työuran sukutilansa maanviljelyn ohessa mm. Postin palveluksessa.
Saavutukset > Maaottelut

31.7.1965, Lammi (Suomi-Sveitsi), 3.
19.6.1966, Karkkila (Suomi-Ruotsi), 17.
2.7.1967, Tallinna, Viro (Viro-Suomi), 3.
10.8.1968, Norrköping, Ruotsi (Ruotsi-Suomi), 19.
7.9.1968, Karkkila (Suomi-Ruotsi) 7.
6.7.1969, Viitna, Viro (Viro-Suomi), 2.
5.8.1969, Suomusjärvi (Suomi-Ruotsi), 5.
4.10.1969, Dresden, DDR (Suomi-Sveitsi), 1.
15.7.1970, Praha, Tšekkoslovakia (Tšekkoslovakia–Suomi), 6.
Saavutukset > Hiihtosuunnistusmaaottelut

7.3.1970, Kärkölä (Suomi-Ruotsi), 8.
6.3.1971, Östersund, Ruotsi (Ruotsi-Suomi), 6.
11.3.1972, Vihti (Suomi-Norja-Ruotsi), 4.
Saavutukset > Pohjoismaiden mestaruuskilpailut

28.9.1963, nuoret, Karlstad, Ruotsi, 1.
29.9.1963, nuoret, viesti, Karlstad, Ruotsi, 3.
16.10.1965, Hokksund, Norja, 16.
27.9.1969, Kemiö, 19.
28.9.1969, viesti, Kemiö, 1.
Saavutukset > Suomen mestaruuskilpailut

30.9.1962, nuoret, Tenhola, 2.
24.8.1963, nuoret, yö, Siuntio, 3.
15.9.1963, nuoret, Korpilahti, 2.
23.8.1964, Jyväskylän mlk., 6.
24.10.1965, pitkä matka	Porvoon mlk., 5.
18.9.1966, Lapua, 5.
23.10.1966, pitkä matka	Paimio, 2.
28.5.1967, viesti, Vehkalahti, 2.
6.10.1968, pitkä matka,	Nummi, 9.
25.8.1968, yö, Asikkala, 5.
14.2.1970, hiihtosuunnistusviesti, Niinisalo, 2.
14.6.1970, viesti, Taivalkoski, 4.
13.9.1970, Askola, 2.
11.10.1970, pitkä matka, Hinnerjoki, 6.
4.10.1970, yö, Miehikkälä, 7.
13.2.1971, hiihtosuunnistusviesti, Vehkalahti, 5.
20.2.1972, hiihtosuunnistus, Jyväskylä, 10.
3.9.1972, Sotkamo, 2.
9.2.1975, hiihtosuunnistus, Haukipudas, 7.
Saavutukset > World Masters (WMOC)

7.1.2000, H55, Feilding, Uusi-Seelanti, 3.
Reija Leppänen

Reija Minna Annukka Leppänen (s. 26. toukokuuta 1980 Jyväskylä) on aktiiviuransa päättänyt suomalainen korkeushyppääjä. Hän edusti Jyväskylän Kenttäurheilijoita ja hänen valmentajanaan toimi vuodesta 2002 alkaen Heikki Kyröläinen.
Sisäratojen SM-kilpailuista Leppänen saavutti hopeaa korkeushypyssä vuonna 2004. Ennätyksikseen hän hyppäsi ulkoradoilla on 176 cm (2003) ja sisäradoilla 182 cm (2004). Virallisiin kilpailuihin Leppänen ei ole osallistunut vuoden 2004 jälkeen.
Rainbow’n diskografia

| 0 | 1 | 2 |
| --- | --- | --- |
 Ronnie James Dio ja Ritchie Blackmore 1977.
Julkaisut
| ↙Studioalbumit | 8 |  |
| ↙Livealbumit | 10 |  |
| ↙Kokoelmat | 14 |  |
| ↙Singlet | 15 |  |
Tämä on hard rock -yhtye Rainbow’n diskografia.
Studioalbumit

Ritchie Blackmore’s Rainbow (1975)
Rising (1976)
Long Live Rock ’n’ Roll (1978)
Down to Earth (1979)
Difficult to Cure (1981)
Straight Between the Eyes (1982)
Bent Out of Shape (1983)
Stranger in Us All (1995)
Livealbumit

On Stage (1977)
Finyl Vinyl (1986)
Live in Germany 1976 (1990)
Deutschland Tournee 1976 (2006)
Live in Munich 1977 (2006)
Live Kölner Sporthalle 25.9.1976 (2006)
Live Düsseldorf Philipshalle 27.9.76 (2007)
Live Nürnberg Messezentrum 28.9.1976 (2007)
Black Masquerade (2013)
Down to Earth Tour 1979 (2015)
Kokoelmat

Monsters of Rock (1980) (Rainbow mukana kahdella kappaleella)
The Best of Rainbow (1981)
The Very Best of Rainbow (1997)
20th Century Masters – The Millennium Collection: The Best of Rainbow (2000)
Classic Rainbow (2001)
All Night Long: An Introduction (2002)
Pot of Gold (2002)
Catch the Rainbow: The Anthology (2003)
Colour Collection (2006)
The Collection (2006)
Anthology 1975–1984 (2009)
The Singles Box Set 1975–1986 (2013)
Rainbow Essential (2014)
A Light in the Black 1975–1984 (2015) (5 CD+DVD)
Singlet

Man on the Silver Mountain (1975)
Starstruck (1976)
Kill the King (1977)
Long Live Rock ’n’ Roll (1978)
L.A. Connection (1978)
Since You Been Gone (1979)
All Night Long (1980)
I Surrender (1981)
Can’t Happen Here (1981)
Stone Cold (1982)
Power (1982)
Can’t Let You Go (1983)
Street of Dreams (1983)
Hunting Humans (Insatiable) (1995)
Ariel (1995)
DVD:t

Live in Munich 1977 (2005)
Live Between The Eyes 1982 / The Final Cut 1979–1984 (2006)
Live at Budokan Tokyo 1984 (2006)
The Ritchie Blackmore Story / Live in Japan 1984 (2015)
Rainbow
| --- | --- |
Studioalbumit:  Ritchie Blackmore's Rainbow ·  Rising ·  Long Live Rock 'n' Roll ·  Down to Earth ·  Difficult to Cure ·  Straight Between the Eyes ·   Bent Out of Shape ·  Stranger in Us All
EP:t:  Jealous Lover
Livealbumit:  On Stage ·  Finyl Vinyl ·  Live in Germany 1976 ·  Live in Munich 1977 ·  Live Kölner Sporthalle 25.9.1976 ·   Live Düsseldorf Philipshalle 27.9.76 ·  Live Nürnberg Messezentrum 28.9.1976
Kokoelmat:  The Best of Rainbow ·  The Very Best of Rainbow ·  20th Century Masters – The Millennium Collection: The Best of Rainbow ·   Classic Rainbow ·  Pot of Gold ·  All Night Long: An Introduction ·  Catch the Rainbow: The Anthology ·   Winning Combinations: Deep Purple and Rainbow ·  Colour Collection ·  The Collection
Videot ja DVD:t:  Live Between the Eyes/The Final Cut ·  Live in Munich 1977
Rescue Me

Rescue Me voi tarkoittaa seuraavia asioita:
Musiikki

”Rescue Me”, Buckcherryn musiikkikappale ja single albumilta Black Butterfly (2008)
”Rescue Me”, Fontella Bassin musiikkikappale ja single albumilta The New Look (1966)
”Rescue Me”, Freak of Naturen musiikkikappale ja single albumilta Freak of Nature (1993)
”Rescue Me”, Hawthorne Heightsin musiikkikappale ja single albumilta Fragile Future (2008)
Rescue Me, Tom Jonesin albumi
”Rescue Me”, Madonnan musiikkikappale ja single albumilta The Immaculate Collection (1990)
”Rescue Me”, Hanna Pakarisen musiikkikappale ja single albumilta Love in a Million Shades (2009)
”Rescue Me”, Y&T:n musiikkikappale ja single albumilta Earthshaker (1981)
”Rescue Me”, Zebraheadin musiikkikappale ja single albumilta MFZB (2003)
Muut

Asema 62 (Rescue Me), yhdysvaltalainen televisiosarja
Rescue Me! – Koirien tarina, Yleisradion dokumenttisarja vuodelta 2023
Teinibaretti (Rescue Me), yhdysvaltalainen seikkailuelokuva vuodelta 1992
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rescue Me”, voi hakea sivunnimihaulla, laajalla sivunnimihaulla tai tekstihaulla.